Edikti

Edikti (, julistus) on yleinen asetus, määräys tai käskykirje.Aikio & Vornanen 1993, s. 167 Ilmoituksen ediktistä antaa tyypillisesti yksinvaltias. Nykyään niitä antaa lähinnä paavi.

Rooman valtakunnassa edikti oli alun perin korkeimpien virkamiesten suullisesti antama ilmoitus periaatteista, joita he aikoivat virkakaudellaan noudattaa. Tämä tapahtui aluksi suullisesti, myöhemmin ilmoitukset annettiin kirjallisesti. Kaupungin preetorin edikti oli erityisen tärkeä, sillä se määritteli hänen tapansa käydä oikeutta. Keisariajalla myös hallitsija antoi ediktejä, joilla oli lain voima.Castren & Pietilä-Castren 2000, s. 141 Esimerkkejä kuuluisista edikteistä ovat Milanon edikti, joka lopetti kristittyjen vainot, ja Diocletianuksen hintaedikti, joka yritti huonolla menestyksellä hillitä laukkaavaa inflaatiota.

Lähteet
Aikio, Annukka ja Vornanen, Rauni: Uusi sivistyssanakirja. Otava 1993. 
Castrén, Paavo & Pietilä-Castrén, Leena: Antiikin käsikirja. Helsiki: Otava, 2000. 

 Viitteet 

Luokka:Roomalainen oikeus
Luokka:Paaviuden historia